港超聯 一肚火!大埔攞標準流浪嚟出氣
2024年04月05日 19:41
東網電視
更多新聞短片
港超聯:標準流浪 vs 大埔
【東網按次收費直播】
「中銀人壽香港超級聯賽」周六(6日)為大家送上兩場直播賽事,頭場先由近期表現不佳的標準流浪,坐鎮青衣運動場主場面對剛於「賽馬會菁英盃」4強出局的大埔。尾場則在旺角大球場迎來「雙藍會」,「藍鳥」為追趕榜首理文一定出盡全力,嘗試攻破東方的銅牆鐵壁。(on.cc東網周六下午3時起按次收費直播)
標準流浪上場再以1比5大敗予東方,近7場聯賽輸了6場,總監李輝立(Philip)承認今季屬於失敗,但他仍不忘鼓勵一班球員,希望他們可以重新振作:「當然外援揾得差你可以怨我,但有啲係個別球員揾番嚟,佢哋都要負責任,唯有自己落力啲踢去彌補。但依家都冇得埋怨,唔係咁嘅士氣點樣埋尾?對邊隊都唔夠人踢。」陣容方面,基藍馬及歐陽耀冲可以候命,惟上場領紅的陳耀祖要坐波監。
林遼太早前因大腿傷患返回日本治療,養傷多時後,上場終於傷愈復出,他坦言狀態仍未回復至最佳水平。球隊最近戰績差勁,今場更要面對前列份子大埔,這名日本中場認為需要盡快改善防守:「最近好多失波都係來自我哋犯錯,或者唔夠集中,希望自己返到嚟,可以改善華人、外援之間喺場上嘅溝通,盡量減少失波。」
大埔周中於「賽馬會菁英盃」4強力戰下不敵傑志,主教練李志堅承認失利對球隊士氣難免有影響,並指出「綠戰士」7日內要面對第3場比賽,體能會是一大挑戰。大埔首循環曾以1比0小勝流浪,「堅Sir」相信今場戰況依然會緊湊:「流浪季中大幅度換人,係要時間適應,佢哋陣中仍有好多好球員,相信呢場都係1球上落。」羅振庭與馮冠鳴有傷在身,是役上陣成疑。
鄭子森就希望在今場踢出好表現,彌補上場盃賽出局的遺憾。出任左閘的鄭子森,就認為流浪陣中仍有不少具質素猛將壓陣,尤其需要加以提防一隊前鋒組合:「流浪係好依靠伊巴謙同『樂仔』(劉智樂),上次我都係同伊巴謙對位,熟悉佢嘅踢法,但我哋唔需要理會流浪近況如何,只要做好自己部署,相信可以擊敗對手。」
【兩隊預計正選陣容】
標準流浪
門將:13.陳冠燊
後衞:12.盧均宜 6.杜國榆 23.林堂真 4.金旻奎 19.姚浩明
中場:16.林衍廷 5.林遼太 44.神田夢實
前鋒:21.伊巴謙 18.上形洋介
大埔
門將:94.謝家榮
後衞:26.李家豪 33.加比爾 14.馬高斯山度士 99.鄭子森
中場:16.陳肇鈞 70.比迪高 20.王顯琛
前鋒:7.馬卡雷拿 11.盧卡斯 95.雷仙奴